ნატაშა (მთვარის კრატერი)

კრატერი ნატაშა (), ეილერი P () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა ქალის რუსული სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს). 

 კრატერის აღწერა 
კრატერის უახლოესი მეზობლებია აკისის კრატერი დასავლეთით, ჯეჰანის კრატერი ჩრდილო-დასავლეთით, ეილერის კრატერი ჩრდილო-ჩრდილო-აღმოსავლეთით და მაიერ ტ.-ს კრატერი სამხრეთ-სამხრეთ-აღმოსავლეთით. ვან-იუს რგოლი ნატაშას კრატერის რგოლის დასავლეთ ნაწილს გასდევს, შემდეგ კი პირის კრატერების ჯაჭვი დასავლეთ-სამხრეთ-დასავლეთით; ეილერის რგოლი კრატერის ჩრდილოეთით და ვინოგრადოვის პიკი ჩრდილო-ჩრდილო-აღმოსავლეთით; ხოლო კარპატების მთები სამხრეთ-დასავლეთით მდებარეობს. კრატერის ცენტრის სელენოგრაფიული კოორდინატებია , დიამეტრი 10,98 კმ-ია, სიღრმე — 1,80 კმ.

კრატერი წრიული და პრაქტიკულად დაუზიანებელია. რგოლი მკაფიოდ გამოკვეთილი, ბასრი კიდით და ვიწრო, გლუვი გარე და შიდა ფერდობებით. რგოლის ჩრდილოეთ ნაწილს პატარა კრატერების ჯგუფი აკრავს, ხოლო მის სამხრეთ ბოლოში პატარა, მარტოხელა კრატერია. რგოლი მიმდებარე რელიეფიდან 410 მეტრით მაღლა ადის, ხოლო კრატერის მოცულობა 52.95 კმ³-ია. აუზის ფსკერი, სავარაუდოდ, ლავამ დატბორა და გაასწორა; აუზის ჩრდილოეთი ნაწილი მრავალი პატარა კრატერით არის დაფარული, რომელთაგან ზოგიერთი სამხრეთ-აღმოსავლეთიდან ჩრდილო-დასავლეთისკენ მიმართულ ჯაჭვს ქმნის. კრატერის სამხრეთით მდებარე ტერიტორიას კოპერნიკის კრატერიდან წამოსული სინათლის სხივები კვეთს.

1976 წელს სახელის შეცვლამდე კრატერი ცნობილი იყო, როგორც თანამგზავრული კრატერი ეილერი P.

 სატელიტური კრატერები 
ნატაშას კრატერს, სატელიტური კრატერები არ გააჩნია.

იხილეთ აგრეთვე
მთვარის კრატერების სია

რესურსები ინტერნეტში












სქოლიო

კატეგორია:მთვარის დარტყმითი კრატერები
კატეგორია:კვადრანტი LQ-11